|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **9. novembra 2021**

**K bodu 9**

Prodekanka pre vedu a výskum PrF UMB, JUDr. Monika Némethová, PhD. prítomným prezentovala návrh na schválenie habilitačnej komisie, oponentov a témy habilitačnej prednášky pre uchádzačku o habilitačné konanie o udelenie titulu „docent“, JUDr. Andrei SLEZÁKOVEJ, PhD., LL.M. Predseda VR odôvodnil podanie uvedeného návrhu nasledovne: Ministerstvo školstva, vedy, výskumu a športu SR svojim rozhodnutím číslo: 2017/14234:5-15A0 zo dňa 06.11.2017 rozhodlo o priznaní práva uskutočňovať habilitačné konanie a konanie na vymenúvanie profesorov v študijnom odbore obchodné a finančné právo Univerzite Mateja Bela v Banskej Bystrici, Právnickej fakulte bez časového obmedzenia.

JUDr. Andrea SLEZÁKOVÁ, PhD., LL.M., odborná asistentka katedry obchodného práva, Obchodná fakulta, Ekonomická univerzita v Bratislave, podala dňa 03. septembra 2021 žiadosť o začatie habilitačného konania na našej fakulte v odbore habilitačného konania: obchodné a finančné právo.

Za členov habilitačnej komisie a oponentov habilitačnej práce navrhujem uznávaných odborníkov v odbore obchodné a finančné právo, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci habilitačného konania, vrátane podmienok v zmysle platných právnych predpisov pre vedenie habilitačného konania.

K uvedenému bodu neprebehla žiadna diskusia a prikročilo sa k hlasovaniu o uvedenom návrhu.

Hlasovanie o schválení habilitačnej komisie, oponentov a témy habilitačnej prednášky v habilitačnom konaní o udelenie titulu „docent“ – JUDr. Andrei SLEZÁKOVEJ, PhD., LL.M., Katedra obchodného práva, Obchodná fakulta, Ekonomická univerzita v Bratislave, v odbore habilitačného konania: obchodné a finančné právo:

Počet členov vedeckej rady oprávnených hlasovať: 33

Počet prítomných členov oprávnených hlasovať: 28

za schválenie: 28

 proti: 0

 zdržalo sa: 0

***Uznesenie č. 16/2021:*** *Vedecká rada Právnickej fakulty Univerzity Mateja Bela v Banskej Bystrici, schvaľuje v habilitačnom konaní o udelenie titulu docent – JUDr. Andrei SLEZÁKOVEJ, PhD., LL.M., Katedra obchodného práva, Obchodná fakulta, Ekonomická univerzita v Bratislave, v odbore habilitačného konania a inauguračného konania obchodné a finančné právo, tému habilitačnej prednášky, predsedu a členov habilitačnej komisie a oponentov habilitačnej práce nasledovne:*

 *Téma habilitačnej prednášky:*

***Dohľad nad samostatným finančným agentom, ingerencia do realizácie finančného sprostredkovania***

 *Predseda habilitačnej komisie:*

***prof. Mykola SIDAK, DrSc.***

*Pracovisko: Vysoká škola ekonómie a manažmentu verejnej správy v Bratislave, Ústav verejnej správy, Bratislava, SR*

*Členovia habilitačnej komisie:*

***prof. JUDr. Milan ĎURICA, PhD.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

***prof. JUDr. Karel MAREK, CSc.***

*Pracovisko: Vysoká škola finanční a správní, Fakulta právních a správních studií, Praha, ČR*

 *Oponenti habilitačnej práce:*

***Mult. Dr. h. c. prof. JUDr. Mojmír MAMOJKA, CSc.***

*Významný odborník v odbore obchodné a finančné právo*

***doc. JUDr. Ing. Martin KUBINEC, PhD.***

*Pracovisko: Univerzita Mateja Bela v Banskej Bystrici, Právnická fakulta, Banská Bystrica, SR*

***doc. Dr. Angelika Mašurová***

*Pracovisko: Univerzita Komenského v Bratislave, Právnická  fakulta, Bratislava, SR*

V Banskej Bystrici, 9. novembra 2021

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB